กระทรวงคมนาคม เดินหน้าจ้างที่ปรึกษาออกแบบโครงการรถไฟ ไทย-จีน ระยะที่ 2 ช่วงนครราชสีมา – หนองคาย กว่า 300 กิโลเมตร
กระทรวงคมนาคม เดินหน้าจ้างที่ปรึกษาออกแบบโครงการรถไฟ ไทย-จีน ระยะที่2 ช่วงนครราชสีมา – หนองคาย ระยะทางกว่า 300กิโลเมตร หลังผ่าน EIA คาดการณ์เริ่มก่อสร้างกลางปี 2563นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยถึงความคืบหน้าโครงการรถไฟ ไทย-จีน ระยะที่2 ช่วงนครราชสีมา – หนองคาย ระยะทาง 355 กิโลเมตร ว่า ล่าสุดผ่านความเห็นชอบจากคณะกรรมการสิ่งแวดล้อมแห่งชาติแล้วที่วิเคราะห์ผลกระทบสิ่งแวดล้อม หรือ EIA โครงการถไฟความเร็วสูง ช่วงนครราชสีมา-หนองคาย เมื่อวันที่ 22 เมษายนที่ผ่านมา ขั้นตอนหลังจากนี้จะเข้าสู่การออกแบบรายละเอียด ใช้เวลาประมาณ 6-8 เดือน โดยฝ่ายไทยจะเป็นผู้ดำเนินการออกแบบรายละเอียดงานโยธาเองแต่ใช้มาตรฐานทางเทคนิคของรถไฟจีน ซึ่งจีนจะช่วยให้คำแนะนำ โดยตั้งงบประมาณการออกแบบรายละเอียด 751 ล้านบาท ซึ่งการรถไฟแห่งประเทศไทย เตรียมประมูลจัดซื้อจัดจ้างที่ปรึกษาออกแบบประมาณ 2 เดือน คาดว่าจะประมูลและเริ่มก่อสร้างได้ประมาณกลางปี 2563 โดยตั้งเป้าแล้วเสร็จปี 2566สำหรับรถไฟความเร็วสูงความร่วมมือระหว่างไทย-จีน เส้นทางกรุงเทพฯ - หนองคาย จะเปิดให้บริการ เป็น 2 ระยะ ระยะแรกช่วงกรุงเทพ-นครราชสีมา 252 กิโลเมตร เปิดในปี 2565 และ ระยะที่ 2 ช่วงนครราชสีมา-หนองคาย 355 กิโลเมตร เปิดให้บริการปี 2566อย่างไรก็ตามโครงการความร่วมมือด้านรถไฟระหว่างไทย - จีน ช่วงนครราชสีมา - หนองคาย จะเชื่อมต่อกับโครงการรถไฟจีน - ลาว และโครงการความร่วมมือด้านรถไฟระหว่างไทย - จีน ตามกรอบความร่วมมือ จะมีการก่อสร้าง สะพานข้ามแม่น้ำโขงแห่งใหม่ตั้งอยู่ทางด้านท้ายน้ำของสะพานมิตรภาพไทย - ลาว แห่งที่ 1 (หนองคาย - เวียงจันทน์) หลังที่ประชุมคณะรัฐมนตรีมีมติอนุมัติไปเมื่อวันที่ 24 เมษายนที่ผ่านมา